INTERVJUU
Tere tulemast meie saatesse!
Meie tänane külaline tuleb Põhja-Nigeeriast,
mis on kristlaste jaoks üks ohtlikumaid paiku, kus elada.
Ometigi peitub keset seda ohtu ja hirmu
kohalike kristlaste lootus Jeesuses.
Tere tulemat saatesse, pastor Samuel Nbidechukwu!
Tänan!
Sa elad Zaria linnas, Nigeerias, kus oled Piibli Instituudi juht.
Just nii. Seal ma elan.
Lisaks Piibli Instituudile on meil seal ka kogudused.
Te koolitate siis koguduste tarvis pastoreid?
Just nii. Jumalasulaseid suurepärase teenistuse tarvis:
apostleid, prohveteid, evangeliste, karjaseid ja õpetajaid -
või ka jumalalapsi ilma ühegi tiitlita.
Jumal on loonud me Instituudi koolitamaks Tema lapsi
olemaks Tema suurepärased teenijad.
Sinu kodulinn Zaria asub Nigeeria põhja osas.
Open Doors avaldab igal aastal nimekirja,
kus on välja toodud, kui palju kristlasi seisab eri maailmapaigus
silmitsi tagakiusuga.
Selle avaldise põhjal valitseb Põhja-Nigeerias
tõsine tagakius.
See on nimekirjas 12. kohal.
Milles see tagakius argipäeva keskel väljendub?
Kõige olulisem asi elus on see,
et Jumal on koos sinuga ja sinu poolt.
Kui Jumal on sinuga ja sinu poolt,
on sinu vastu suunatud rünnakud tühised.
Parim paik on see, mille Jumal annab.
Ta tahab, et oleksime Zarias.
Nii et, me oleme seal ja Tema kaitseb meid.
See on tore.
Kas te linnas valitseb teatud reegleid,
mille kohaselt on kristlastel vähem õigusi kui teistel?
Kirjeldaksid ehk, milles need erinevused seisnevad?
Meil on näiteks raske maad osta,
kuhu võiks uusi kirikuid ehitada.
On mingi nähtamatu seadus,
mille kohaselt kristlastele ei tohi müüa maad
kirikuehituse tarvis.
See on üks viis, milles tagakius väljendub.
Kuid Jumal puudutab oma armu läbi paljusid oma lapsi, kellel on maad,
julgustades neid müüma maa meile - koguduse sulastele,
et saaksime ehitada uusi kirikuid.
Ühtlasi on ka palju vägivalda.
Sattusid 2011. a täbarasse seisu peale presidendi valimisi.
Sõitsid autoga,
kuni üks vihane kamp su auto ümber piiras.
Millele sa mõtlesid, kui see juhtus?
Hirmu ma ei tundnud.
Imestasin vaid selle üle, miks nad mind tappa tahavad?
Ma polnud neile midagi halba teinud ja nad isegi ei tundnud mind.
See oli esimene kord, mil nad mind üldse nägid.
Miks nad küll tahtsid tappa meest, kes polnud midagi valesti teinud
ega soovinud neile halba?
See on see, millele mõtlesin.
Nägin, kuidas viha kees nende silmis
ja imestasin endamisi: "Millest küll taoline viha?"
Samas pole see ka midagi üllatavat,
kuna tean ju, et see on hingevaenlane,
kes nende kaudu tegutseb.
Saatan ju teab, et olen Jumala laps ja seetõttu ta ka vihkab mind.
Ta tahab mulle kahju teha,
kuid ta ei saa mulle kahju või haiget teha,
sest Jumal, mu Taevane Isa, on alati koos minuga,
kaitstes ja hoides mind kõige häda ning ohtude eest.
Sul õnnestus tookord sellest olukorrast põgeneda.
Sama kamp tappis küll tol päeval paljusid teisi kristlasi
tänu valitsevatele mässudele ja rahutustele.
Kust sa leiad julguse edasi minekuks?
Ütlesid ennist, kuidas koged, et Jumal on alati sinuga ja hoiab sind.
Kuidas sa seda igapäevaselt koged?
See on tõsi.
Kui Jumal on sinu poolt, on igasugune vastuseis mõttetu.
On olemas vaid üks Jumal, kogu maa ja taeva Looja.
Ta on loonud veed ja kõik, mis nende sees on.
Ta on ustav; Ta ei tuku ega maga.
Ta teab Saatana kavatsusi juba ette.
Ja Ta teab, kuidas peatada kurje keset oma kurjust.
Kui Jumal on koos sinuga ja sinu poolt, on kõik hästi.
Nüüd ja igavesti.
Ta on Alfa ja Oomega. Kui Tema avab, ei saa keegi sulgeda
ja kui Tema sulgeb midagi, ei saa keegi seda avada.
Kui Jumal ütleb, et keegi ei saa sulle viga teha,
siis ei saagi keegi sulle viga teha.
- Alati läheb nii nagu Jumal ütleb.
Seda on võrratu kuulda, kui suur lootus sul on Jumalasse.
Sa oled pastor ja juhid Piiblikooli.
Kuid noorena polnud sul mingitki kavatsust pastoriks saada.
Sinu lapsepõlve unistus oli hoopis inseneriks saada.
Kuid vanemad panid sulle ühe erilise nime - Samuel.
- Mida see nimi sinu jaoks tähendab?
"Samuel" tähendab "Jumala nimi".
See tähendab, et kuulun Jumalale.
Mu vanemad andsid mu Jumalale.
Nii et ma kuulun Jumalale
ja seetõttu kutsutakse mind ka Samueliks.
Lapsena unistasin tõesti inseneriks saamisest,
ja Jumala armust minust ka sai insener.
Ma nautisin seda ametit ja sellega kaasas käivat prestiiži.
Kui aga minust sai Jumala laps ja ma sündisin vaimses mõttes uuesti,
siis peale uussündi ütles Isa mulle erinevate protsesside käigus,
et Tema plaan mu elu jaoks ei kätke endas inseneri tööd,
vaid hoopis Tema Sõna õpetamist ja kuulutamist.
Ma leppisin sellega,
sest igaüks on väärt nautima oma pärisosa.
Jumal on mind loonud ja Ta lõi mind iseenda tarvis.
Seetõttu on Ta selle ära teeninud, et tunda rõõmu minust.
Ta saab tunda minust rõõmu siis,
kui elan nii nagu Ta tahab, et ma elaks.
Räägi palun sellest hetkest koguduse teenistusel,
kui Jumal su kätte sai.
Jagasid enne, et olid väikese poisina Jumalale väga lähedal,
kuid seejärel jäid Temast kaugemale.
Kuidas Ta sind uuesti leidis?
Väikese poisina oli mul igatsus Jumala järele.
Mäletan, kuidas tol ajal käis rivaalitsemine
katoliiklaste ja protestantide vahel
ja ma ei saanud aru,
milleks taoline omavaheline võistlemine vajalik on?
Teenivad nad ju ühte Jumalat.
Miks siis käituda nagu vihavaenlased?
Nii oli mul unistus,
et kui ma suureks saan, ehitan suure saali.
Kohe hästi suure saali.
Seejärel jagan selle pooleks, andes ühe poole katoliiklastele
ja teise poole anglikaanidele või protestantidele,
nii et nad võiks vastavalt oma usule teha mida ja kuidas iganes.
Kuid neil oleks ühine koridor, kus üksteist kohata ja ühtsust nautida.
Nad teenivad ühe ja sama katuse all ning kohtuvad peale oma teenistusi.
Nägin taolist ehitist mitmeid kordi oma südames.
Aja möödudes nägin inimesi enda ümber,
kes ei elanud Kristuse sarnast või kristlikku elu.
Nad käisid ühtaegu kirikus kui teenisid ka ebajumalaid.
See on see, mille saatel ma üles kasvasin,
kuid igatsus Jumala järele jäi mu sisse alles.
- Teie elutoas oli ühe ebajumala kuju?
- Jaa. Mu vanaisal olid elutoas ebajumalate kujud,
kelle ees ta siis nö ohverdas.
Pidime lastena võtma ebajumalate käest toitu
ja siis sööma seda.
Ometi oli mu sees üks igatsus Jumala järele.
Alles peale ülikooli lõpetamist ja mõnda aega insenerina töötamist
kogesin ma vaimulikku uuestisündi.
See toimus 21. mail, 1984. aastal.
Peale uuestisündi veetsin palju aega oma Taevase Isa seltsis.
See oli mul juba harjumus.
Ta õpetas mind tookord ja õpetab veel tänapäevalgi.
Tema on minu õpetaja ja treener, olles õpetanud ja treeninud mind.
Ta andis mulle Temaga osaduses olles ühe unistuse,
öeldes: "Mu poeg, see pole sinu ülesanne olla insener.
Sinu töö on jagada minu Sõna ja kuulutada evangeeliumi."
See oli Tema arm.
Omaenese jõust ei suuda keegi midagi head teha.
Kõik on vaid tänu Jumala armule.
Tänu Temalt saadud armule
võtsin rõõmuga vastu Tema poolt antud ülesande.
Ta ütles: "Poeg, kutsu mind Isaks, sest ma olen su Isa."
Kuulsin neid sõnu ainsa elava ja tõelise Jumala suust.
Ta õpetas mulle, et on mu Isa.
Sellest hetkest alates teadsin, et Jumala kõige isiklikum nimi on Isa.
Ta on minu Isa.
Jah, Ta on ka kogu loodu Jumal, kuid oma lastele on Ta ka Isa.
Ta on minu Isa.
See sai mulle sellest hetkest alates selgeks.
Ta ütles ka mulle, et on kirjutanud kogu Piibli.
Rääkisin Temaga üks päev ja esitasin Talle ühe küsimuse.
Ta vastas mulle ja ma ütlesin: "Isa, kirjuta see üles",
mispeale Ta vastas: "Olen seda juba teinud."
Olin sellest vaimustuses ja avasin oma silmad.
Mul olid silmad kinni.
Lootsin näha Jumala käsikirja ja vaatasin enda ümber ringi,
kuid ei näinud kusagil mingit kirjutist.
"Ütlesid ju, et panid selle kirja, aga ma ei näe mitte midagi."
Ta vastas: "Panin selle kirja pühasse Piiblisse."
Sel päeval ütleski Jumal, mu Isa, et Tema on püha Piibli autor.
Piibel ole mitte inimeste kätetöö, vaid Jumala kätetöö.
Oled tegutsenud Zarias pastori- ja piibliõpetajana
keset kõike seda hirmu ja ohtlikke olukordi.
Mainisid näiteks seda,
et kiriku ümber peab alati olema turvamehi,
kui kirikus on jumalateenistus.
Oht, et kirikusse võib tungida ründajaid ja vägivallatsejaid,
on täiesti reaalne.
Kuidas Jumal liigub su koguduses
ja koguduseliikmete eludes?
Oht peletab eemale need, kes pole seesmiselt tugevad.
See mõjutab ka koguduses käijate arvu,
sest osa rahvast jääb koju ega tule jumalateenistustele,
kuna nad kardavad rünnakuid.
Ma ise tean, et minu kaitsja ei tuku ega maga.
Tean, et hirm tahab maad võtta, kuid ma ei tunne hirmu.
Oleme jätkanud öö läbi kestvaid palveteenistusi.
Paljud Zaria kogudused lõpetasid oma öised palvekoosolekud,
kuid me peatasime need vaid siis, kui anti väljas liikumise keeld.
Kuna väljas ei tohtinud liikuda,
ei saanud me ka oma teenistusi pidada.
Kuid niipea, kui liikumisluba anti, jätkasime taas oma ööteenistustega.
Kuidas Jumal teid puudutab
ja millist tööd koguduse liikmete elus teeb?
See kõik on Tema ustavus.
Susanna, fakt on see,
et kui tunned Jumalat ja Ta on sinu poolt, siis...
Jumal ei ole inimene; Ta ei ole loodu.
Jumalal ei ole võitlushimulisi vastaseid.
Kui Jumal midagi ütleb, pole kellelgi sellele midagi vastu väita
Kui Jumal ütleb, et sa ei sure, ei saa keegi sind tappa.
Keegi ei saa sulle viga teha, kui Jumal nii ütleb.
Ta on Alfa ja Oomega.
Kõik on Tema käskida-keelata ja Saatan pole mingi jumal.
Saatan ja deemonid on vaid loodud olendid.
Nad on Jumala poolt loodud ja alamad Temast.
Loe Iiobi kirja, kus on öeldud:
"Kui Jumala lapsed tulid ja seisid Issanda ees,
tuli ka saatan nende sekka."
Jumal esitas talle ühe küsimuse.
Saatan allub Jumalale, sest Jumal on Alfa ja Oomega.
Piisab vaid sellest, et Jumal on sinuga ja sul läheb hästi.
Oled näinud ka moslemite pöördumist Jumala juurde.
Kuidas te Zarias nendeni jõuate?
Jah, seda juhtub, kuigi see on päris raske.
Meil on oma telesaated.
Kui meil ei lasta tänavatel kuulutada,
siis keegi ei saa takistada inimesi vaatamast telekat.
Me viime evangeeliumi moslemite magamis- ja elutubadesse.
Nad kuulevad evangeeliumi ja kogevad vaimset uussündi.
Me palvetame nende eest.
Taevane Isa tegutseb ja laseb neil kogeda uussündi.
Sajad moslemid kogevad seda vaatamata tagakiusule.
Osa neist on otseselt terrorismiga seotud.
Alles hiljaaegu, vaid nädal enne mu siia tulekut,
kohtas mu naine üht moslemist noorukit.
Nad olid varemgi kohtunud.
Mu naine ja üks me pastoritest viisid ta ühte kõrvalisse paika,
kus ta jagas neile oma elu lugu.
Osa mõjukatest moslemitest olid rahastanud vägavallategusid.
Noored viiakse kuhugi metsa Koraani lugema
ja neil on seal üsnagi mõnusad tingimused.
Nende ülesanne on täita mõjukate moslemite vägivaldseid ideid
Ta rääkis, kuidas nad tapavad inimesi ja hävitavad linnu.
Nad koguvad neile inimeste verd ja kehaosi,
mida hiljem rituaalides kasutatakse.
Nad lausa joovad inimeste verd.
Vahel need mõjukad moslemid saadavad oma käsilased teesklema,
et nad pole nende rühmituste poolt.
Nad saadavad sõdureid ja politseid ründama neid metsalaagreid,
samal ajal, kui ise rahastavad neid.
Nooruk ütles, et on väsinud olemast moslem
ja tahab saada kristlaseks.
Nii juhtiski mu naine ta Jumala juurde. - Kui imeline!
Üks teine vend, kes ka kristlaseks sai, rääkis meile kõik Boko Harami kohta.
Ta ütles, et nimekad, rikkad moslemid, kubernerid ja paljud teised
rahastavad Boko Harami tegevust.
Milliseid muutusi te neis inimestes näete?
Millistest muutustest nad räägivad, mida Jumal on neis korda saatnud?
Selleks, et kogeda uussündi, peab esmalt parandama meelt.
Peab otsustama elada Jumala tahte kohaselt
ja võtma Jeesuse vastu.
See tähendab, et võtad vastu kõik selle,
mida Jeesus on sinu eest teinud.
Sa otsustad järgida Teda ja elada nii nagu Tema elas
ehk siis täita Jumala tahet.
Kui keegi teeb selle otsuse,
peab temast järgmisena saama jünger.
Ja selles on Piibli Instituudil väga suur roll.
Seal õpetatakse käsku käsu ja õppetundi õppetunni peale.
Sind on loodud järgima Jumala teid. See on kui uus maailm.
2 Korintlastele 5:17 öeldakse,
et kui keegi on Kristuses, siis ta on uus loodu.
Kõik vana on möödas ja uus on tulnud asemele.
Kõik need asjad on Jumalast.
Kui oled uues maailmas, pead õppima ka selle kombeid -
selle traditsioone ja kultuuri.
See ei ole su esimene külaskäik Soome.
See on juba su 14. kord olla siin.
Kui võrrelda Soome ja Nigeeria kristlasi,
siis meil siin on rahu. Me elame rahus.
Meil on kõikvõimalikud mugavused jne
Väliselt tundub, et meil on kõik väga hästi.
Mida võiksime õppida sinu kodulinna kristlastelt,
kes elavad täiesti erinevate olukordade keskel?
Piiblis on öeldud,
et need, kes mõõdavad ja võrdlevad end iseendaga,
pole targad.
Soome kristlased peaksid teadma,
et Jumal mõõdab oma lapsi ühe ja sama mõõdupuuga,
sõltumata sellest, et nende asukoht, traditsioonid ja kultuur on erinevad.
Jumal on Jumal.
Ta tahab, et Ta lapsed elaksid Tema tahet täites.
Et nad elaksid osaduses Temaga.
Las ma öelda sulle, Susanna -
Jumal lõi inimese selleks, et olla ühenduses Temaga.
Võime loomisloost lugeda, kuidas Jumal lõi kõik.
Seejärel aga lõi Ta inimese, Aadama.
Seejärel aga ütles Ta, et inimesel pole hea üksi olla;
ta vajab ühendust kellegi enda sarnasega.
Jumal lõi inimese oma näo järgi selleks, et olla ühenduses temaga.
1 Moosese raamatus on näha,
kuidas Jumal käis Aadama juures, et olla temaga osaduses.
Kristlane peab harjutama lähedase ühtsuse omamist Jumalaga.
Jumal igatseb sinu ligiolu ja armastuse järele.
See on kõige esimene ja kõige olulisem käsk.
See, kes armastab Jumalat, on ka sõnakuulelik Talle
ja peab Tema Sõnast kinni.
Võta see Sõna tõena vastu ja ela selle kohaselt.
Oled õpetanud Soomes nii neid kui paljusid teisigi asju.
Ütlesid, et käid Soomes selleks, et aidata kogudusi.
Kuidas sa tahad seda teha?
Ma olen apostel.
Jumal ise on mind Soome saatnud.
Jumal saatis meid Soome, sest Ta tahab kasutada meid siin,
et parendada soomlaste ja Soome koguduste elu.
On palju asju, mida inimesed valesti teevad,
kuna nad ei tea, mis on õige.
On öeldud,
et teadmine loob aluse õigetele tegudele.
Sa ei saa õigesti käituda, kui sa ei tea, mis on õige.
Kui inimestel puuduvad teadmised,
on neil 100%-line kalduvus teha seda, mis ei ole õige.
Võiksid sa palun me intervjuu lõpuks veel palvetada Soome eest?
Nii koguduste kui evangeeliumi leviku eest.
Muidugi. Selleks me ju siin olemegi.
Tahame õnnistada seda maad ja selle valitsust,
selle elanikke ja kogudusi.
Tahame julgustada ka koguduste töötegijaid.
Nende asi on kuulutada Jumala Sõna ja mitte inimeste endi mõtteid.
Kui hästi ka mõni inimlik mõte ei kõlaks - see on Saatanast.
Meie ülesanne on õpetada Jumala Sõna.
Jumala lapse ülesanne on aga elada Jumala Sõna kohaselt.
Tunda Jumalat ja elada Tema Sõna kohaselt.
Sama kehtib ka minu puhul.
See valmistab mulle rõõmu ja head meelt.
Minu pere on siin. Ma olen soomlane ja mitte võõras.
Soome on minu maa.
Issanda päralt on maa ja kõik, mis seal on.
Maailmapiir ja kõik selle asukad.
Ma pole siin mingi külaline.
Olen osa siinsest Jumala kogudusest ja perest.
Ma kuulun jumalariiki ja Jumala kogudus on üks.
Rõõm kuulda, et Soome on su südames.
Ma armastan Soomet.
- Armastan soomlasi ja siinseid kogudusi.
Rõõm kuulda.
Kuid nüüd võid siis palvetada selle, sulle armsa maa pärast.
Ma kuulutan,
et Soome saab olema üks maailma rikkamaid maid
alates tänasest ja siit edasi, Issanda Jeesuse Kristuse nimel.
Ma kuulutan Jeesuse nimel, et Soomes on värsket õli müügiks.
Ma kuulutan Jeesuse Kristuse nimel, et Soomes on kulda müügiks.
Ma kuulutan Jeesuse nimel, et Soomes leidub rauamaaki.
Ma kuulutan Jeesuse nimel,
et Jumala kogudus Soomes on ühtehoidev, edukas ja õitsev.
Ma kuulutan, et ei Saatan ega selle käsilased
ei saa Soomest mitte kui midagi.
Alates tänasest ei saa nad Soome üle mingit meelevalda
ja seda seni, kuni kõik pühad tõmmatakse üles taevasse.
Ma kuulutan Jeesuse nimel Soome Püha Vaimu maaks.
Seda põhjast lõunasse ja idast läände.
Ma kuulutan Soome õigsuse ja rahu maaks,
et Soomes on ja saab alati olema rahu Jeesuse nimel.
Ma kuulutan Soome voolama külluslikult üle kõigest heast.
Maaks, kust ei puudu midagi head;
maaks, kus rahvas hoiab kokku, elades alati Jumala alluvuses,
Jeesuse nimel.
Aitäh ja aamen.
Aitäh, pastor Samuel Nbidechukwu, selle intervjuu eest.
Õnnistusi sinu seekordsele reisile ja kõigile eesolevatelegi reisidele
ning rohkelt õnnistusi ja varju sinu koguduse perele Nigeerias.
Tahan veel öelda,
et kui kellelgi vaatajatest on mõni haigus,
siis võta vastu oma tervenemine, Jeesuse nimel.
Võta vastu vabanemine masendusest, Jeesuse nimel.
Mida iganes head sa ka vajad -
ma vabastan selle sulle just praegu, Jeesuse nimel.
Ma õnnistan ka TV7't.
Kuulutan jätkuvat kasvu ja laienemist TV7'le,
mis muutub üha suuremaks ja jõuab kõigi maailma rahvasteni.
Issanda Jeesuse Kristuse nimel. - Aitäh!
Tõlge: Anne-Ly Raukas